नरेश मेहता के काव्‍य की एक विशेषता प्रकृति-चित्रण का वैविध्‍य भी है । विभिन्‍न प्राकृतिक स्‍वरूपों की रंगों की अलौकिक छटाओं से मंडित उनकी कविताएं एक अपूर्व आनंदानुभूति देती हैं । जहाँ एक ओर कवि में अपना सब कुछ विनम्र भाव से सौंप सबके दुख को अपना समझने का समर्पण भाव है वहीं दूसरी ओर उसमें ईश्‍वर अथवा 'परात्‍पर बोध' के प्रति सजगता भी है । प्राकृतिक दृश्‍यों में नरेश मेहता को महाभाव की प्रतीती होती है वह उसे सभी में अनुभूत होते देखने का अभिलाषी है, तभी तो उन्‍हें कभी यह सृष्टि 'परम पुरुष के लीला भाव सी' लगती है तो कभी 'विराट यज्ञ सी . . . .